"Co fissi cun in zic dapli?"
Regurdientschas dal scrivent Flurin Spescha

sip 

Cun 42 onns ha Flurin Spescha-Esposito bandunà il mund – bler memia baud per in scriptur cun tant talent da scriver. Ina persunalitad cun in dun da communitgar e far amicizias cun autra glieud, ha prendì cumià da nus avant dus onns. Flurin Spescha è mort tut nunspetgadamain.
L’emprim scrivent rumantsch da professiun è creschì si a Domat, ha frequentà la scola chantunala a Cuira ed è silsuenter sa rendì a Turitg a la universitad per studegiar romanistica e critica da litteratura. Sia amicizia e preschientscha inspiranta mancan era dus onns suenter sia mort. Leger sia poesia ed ironia è in divertiment, ch’i dat dentant nagina cuntinuaziun da sias ovras è ina frustraziun. Sco regurdientscha vid in dils pli renumai scrivents retorumantschs, è il cudesch "Wie wärs mit etwas Meer?" cumparì.

In titel cun pliras muntadas
Ina fotografia sin la cuverta mussa ina vista da ses culm sur Domat. "Wie wärs mit etwas Meer?" Quella construcziun è d’interpretar sin duas modas. Sco emprim è ella in’indicaziun sin in text el cudesch. Sco segund munta il citat in zic filosofia da Flurin Spescha. Il carstgaun duess mirar sur ils culms ora. Quai vul dir che mintga persuna ha la pussaivladad da schlargiar ses orizont. Tgi che nizzegia betg quella schanza, manchenta insatge essenzial en la vita. Ils Rumantschs dal Grischun realiseschan emnas da cultura, dis da litteratura, concerts da rock e vernissaschas – la Rumantschia viva. Il sguard sur ils culms cutizzà il carstgaun da vulair savair dapli dil mund. Il titel dal cudesch savess perquai era esser "Co fissi cun in zic dapli?" Tgi che s’interessescha per chaussas dal mund, desista era egl avegnir betg da quai hobi. In zic dapli spetgass ins era gugent dal scrivent biling, mo el è morts bler memia baud.
Flurin Spescha vess astgà viver pli ditg, dentant ha il destin vulì quai auter. Entras igl autur, translatur e columnist è bain inqual di vegnì pli lungs, la notg pli curta ed il mund sa midà. Quai mund viveva da sias visiuns e ses sbozs tranter ficziun e realitad. Flurin che vess tenor Clo Duri Bezzola era savì daventar sautunz, actur, passlungist ni giugader da ballape era bainvesì sco scrivent. Tuttina ha el bain inqual gia stuì navigar encunter il flum. Ils temps èn uschia era buc adina stads simpels per Flurin. Tgi che ha dentant gì la cuida d’emprender d’enconuscher el, vegn adina a sentir ina tscherta animaziun, era l’animaziun dal scriptur. Flurin Spescha, in num che resta vivs en sias ovras, malgrà ch’il scrivent è morts.

Text original en Sursilvan